EkBass/fiwiki-20250220-pages-articles huggingface dataset:
Kosti Rasinperä

Kosti Antti Vilhelm Rasinperä (s. 18. heinäkuuta 1931) Viitattu 20.3.2012. on suomalainen urheiluvaikuttaja, joka toimi Suomen olympiakomitean pääsihteerinä vuosina 1977–1996. Rasinperä on koulutukseltaan voimistelunopettaja, ja hän työskenteli 20 vuotta Kauhavan yhteiskoulun rehtorina. Lisäksi Rasinperä on toiminut useissa luottamustehtävissä, muun muassa Kuortaneen urheiluopiston johtokunnan puheenjohtajana. Kuortaneelta kotoisin oleva Rasinperä oli omalla urheilu-urallaan maaottelutason pikajuoksija, joka edusti Kuortaneen Kuntoa ja Helsingin Kisa-Veikkoja. Hän voitti 100 metrin SM-pronssia vuoden 1956 Kalevan kisoissa. Vuonna 1996 Rasinperälle myönnettiin kanslianeuvoksen arvonimi. Vuonna 2014 hän sai Pro Urheilu -mitalin. == Lähteet == Luokka:Suomalaiset urheiluvaikuttajat Luokka:Suomalaiset pikajuoksijat Luokka:Vuonna 1931 syntyneet Luokka:Elävät henkilöt
Kahden miehen helvetti

Kahden miehen helvetti (Hell in the Pacific) on John Boormanin ohjaama elokuva vuodelta 1968. Se kuvaa toisen maailmansodan aikaisia tapahtumia, sodan mielettömyyttä, tapahtumapaikkanaan nimeämätön Tyynenmeren saari. Elokuva rinnastetaan Robert Aldrichin maineikkaaseen Likaiseen tusinaan mutta on jäänyt vaille samanlaista huomiota, kriitikon arvion vuoksi siksi, että se on ”huomattavasti epähollywoodmaisempi”.Henri Waltter Rehnström, Kahden kesken autiolla saarella, Helsingin Sanomat 20.3.2012, sivu D 7 Elokuvassa esiintyy vain kaksi henkilöä. He puhuvat eri kieltä eivätkä pysty siten kommunikoimaan puheen tasolla. Ohjaaja on ulkoisten ainesten vähyydestä huolimatta silti elokuvallisin keinoin onnistunut kertomaan tarinan, sodankäynnin mielettömyyden kuvauksen. Henkilöt haaksirikkoutuvat autiolle saarelle yhtä aikaa. Aseettomat miehet tajuavat vihollisuuksista huolimatta, että päästäkseen pois heidän on tehtävä yhteistyötä, ja vähitellen univormujen repaleistuessa he muuttuvat sotilaista ihmisiksi. Paluu sotilaaksi tapahtuu uusien univormujen myötä. Kriitikko antaa ansion elokuvan voiman syntymisestä kahdelle näyttelijälegendalle. Elokuvan on sanottu toimivan parhaiten, kun siinä ei ole tekstitystä eikä katsoja ymmärrä kieltä. Elokuva on kuvattu Tyynenmeren Palaun saarella lähellä Filippiinejä. Molemmat näyttelijät palvelivat toisessa maailmansodassa, Marvin Yhdysvaltain merijalkaväessä Tyynellämerellä, missä hän haavoittui. Hän sai ansioistaan Purple Heart -mitalin. Mifune palveli Japanin ilmavoimissa. Elokuvan loppua muutettiin alkuperäisestä versiosta, kun se julkaistiin DVD:nä. Teatteriversion loppua on pidetty epäonnistuneena, siinä molemmat miehet saavat surmansa räjähdyksessä. Suomessa esimerkiksi TV2:ssa maaliskuussa 2012 nähtävässä versiossa on tarinan kannalta onnistuneempi loppuratkaisu.Päivän elokuvia, Tv-maailma, 11/2012 sivu 17 ==Näyttelijät== ==Lähteet== == Aiheesta muualla == * Luokka:John Boormanin ohjaamat elokuvat Luokka:Toiseen maailmansotaan pohjautuvat elokuvat Luokka:Vuoden 1968 yhdysvaltalaiset elokuvat Luokka:Yhdysvaltalaiset draamaelokuvat
HMS B.11

HMS B.11 oli Britannian kuninkaallisen laivaston B-luokan sukellusvene. Alus oli toiminnassa vesillelaskustaan vuonna 1906 aina vuoteen 1919 asti, jolloin se myytiin romutettavaksi. == Valmistus == Alus tilattiin osana vuosien 1904-1905 laivasto-ohjelmaa Vickers, Sons & Maximilta Barrow-in-Furnessista. Alus laskettiin vesille 24. helmikuuta 1906 ja valmistui puoli vuotta myöhemmin 11. heinäkuuta.Akermann, Paul s. 123 == Palvelus == Vuoteen 1912 B.11 viipyi Britteinsaarilla lähinnä rannikonvalvontatehtävissä, minkä jälkeen se siirrettiin sisaralustensa HMS B.9 ja HMS B.10 kanssa Maltalle. Sen tehtävänä oli partioida Dardanellien alueella ja se upotti joulukuussa 1914 Turkin laivaston taistelulaivan Mesudiyen. Italian liityttyä 1915 sotaan alus siirtyi Venetsiaan, jonka edustalla se partioi. Sodan lopulla alus muutettiin vartioveneeksi. Se myytiin 1919 romutettavaksi.Akermann, Paul s. 124-125 ==Lähteet== * * * === Viitteet === Luokka:Kuninkaallisen laivaston B-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan sukellusveneet
Riot grrrl

Riot grrrl on underground-feministinen punk rock -liike, joka sai alkunsa Yhdysvalloissa 1990-luvulla. Se on usein liitetty kolmannen aallon feminismiin. Ryhmän käsittelemiä teemoja ovat muun muassa raiskaus, perheväkivalta, seksuaalisuus, rasismi, sekä yhteiskunnan patriarkaaliset ja naista alistavat rakenteet. Tunnetuimpia suuntauksen yhtyeitä ovat Bikini Kill, Jack Off Jill (myöhempi Scarling), Bratmobile, Adickdid, Bangs, The Butchies, Calamity Jane, Emily's Sassy Lime, Excuse 17, Fifth Column, The Frumpies, Heavens to Betsy, Huggy Bear, Sleater-Kinney sekä myös queercore- yhtye Team Dresch. Riot grrrl on paitsi indie-tyylisuunta myös alakulttuuri, omaehtoista toimintaa, fanzine-julkaisutoimintaa, taidetta, poliittista ja muuta aktivismia sekä naismuusikoiden tukiverkosto.Schilt, Kristen, '"A Little Too Ironic": The Appropriation and Packaging of Riot Grrrl Politics by Mainstream Female Musicians' in Popular Music and Society, Vol. 26, 2003 ==Katso myös== *Feminismi *Guerrilla Girls *Indierock *Indiepop ==Lähteet== Luokka:Feminismi Luokka:Punkin tyylilajit Luokka:Alternative rockin tyylilajit Luokka:Musiikilliset alakulttuurit
HMS Violet (1897)

HMS Violet oli Britannian kuninkaallisen laivaston Violet-luokan torpedovenehävittäjä. == Valmistus == Alus tilattiin William Doxford and Sonsilta Sunderlandista, missä köli laskettiin 13. heinäkuuta 1896. Alus laskettiin vesille 3. toukokuuta 1897 ja valmistui kesäkuussa 1898, jolloin sen tarjoukseen perustunut hinta oli 54 117 puntaa.Lyon, David s. 83 == Palvelus == Violet palveli Britteinsaarilla ja se myytiin 7. kesäkuuta 1920 romutettavaksi J. Houstonille Montroseen. == Lähteet == * * * * === Viitteet === Luokka:Violet-luokan hävittäjät Luokka:Doxfordin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Sylvia (1897)

HMS Sylvia oli Britannian kuninkaallisen laivaston Violet-luokan torpedovenehävittäjä. == Valmistus == Alus tilattiin William Doxford and Sonsilta Sunderlandista, missä köli laskettiin 13. heinäkuuta 1896. Alus laskettiin vesille 3. heinäkuuta 1897 ja valmistui tammikuussa 1899, jolloin sen tarjoukseen perustunut hinta oli 55 778 puntaa.Lyon, David s. 83 == Palvelus == Sylvia palveli Britteinsaarilla ja se myytiin 23. heinäkuuta 1919 romutettavaksi Wardille New Hollandiin. == Lähteet == * * * * === Viitteet === Luokka:Violet-luokan hävittäjät Luokka:Doxfordin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Vuohinen

Vuohinen on hevosen, muiden suurten eläinten ja joskus koirien jalan metakarpofalangiaali- (MCPJ) ja metatarsofalangiaalinivel (MTPJ). Sen muodostavat kolmannet metakarpaali- (etujalka) tai metatarsaaliluut (takajalka). Parilliset proksimaaliset sesamoidiluut niveltyvät kolmansien metakarpaali/-tarsaaliluiden kämmen- tai jalkapöytäluiden distaalipinnalle ja kiinnittyvät jäykästi proksimaalisen sormi-/varvasluun reunaan. Vuohinen on sarananivel (ginglymus), joka taipuu eteen- ja taaksepäin muttei kierry, adduktoidu tai abduktoidu. Vuohista kutsutaan joskus "nilkaksi", mutta tämä nimitys on virheellinen, koska vuohisnivel vastaa ihmisen rystystä tai jalan päkiää. Vuohiskarvoilla tarkoitetaan hevosen vuohisessa ja jalan alaosassa kasvavaa muuta karvapeitettä pidempää karvaa. ==Lähteet== *Dyce KM, Sack WO, Wensing CJG. Textbook of Veterinary Anatomy (2nd Ed.) W.B. Saunders, 1996, p591 Luokka:Hevonen Luokka:Raajat Luokka:Nisäkkäiden anatomia
Mukul Roy

Mukul Roy (; s. 17. huhtikuuta 1954 Kanchrapara, Länsi-Bengali) on intialainen poliitikko, joka toimi maansa parlamentin ylähuoneen jäsenenä, edustamassa Länsi-Bengalin osavaltiota vuosina 2012–2017. Hän joutui eroamaan virastaan ja All India Trinamool Congress -puolueen jäsenyydestä vuonna 2017 mentyään tapaamiseen Intian kansanpuolueen Arun Jaitleyn kanssa. Roy on toiminut All India Trinamool Congressin pääsihteerinä. Hän oli Manmohan Singhin hallituksessa merenkulkuministerinä keväästä 2009 maaliskuuhun 2012. Kun rautatieministeri Mamata Banerjee erosi virastaan siirtyäkseen Länsi-Bengalin pääministeriksi, Roy hoiti vuoden 2011 toukokuusta heinäkuuhun myös rautatieministerin virkaa. Rautatieministeriksi valittiin tämän jälkeen saman puolueen poliitikko Dinesh Trivedi, joka erosi tehtävästään maaliskuussa 2012. Trivedi joutui eroamaan matkustajalippujen hintojen korotuksen sisältäneen rautatiebudjetin julkaisemisen jälkeen. Trivedin edustaman puolueen puheenjohtaja, Mamata Banerjee, vastusti korotusta. Trivedi erosi 18. maaliskuuta ja Roy vannoi valan kaksi päivää myöhemmin. == Lähteet == == Aiheesta muualla == Luokka:Intian ministerit Luokka:Rajya Sabhan jäsenet Luokka:Vuonna 1954 syntyneet Luokka:Elävät henkilöt
Carl-Gustaf Ehrnrooth (sijoittaja)

Carl-Gustaf Casimir Ehrnrooth (s. 5. elokuuta 1969) on suomalainen sijoittaja.Suomen ritariston ja aatelin kalenteri 2007, s. 135. Helsinki 2006. ISBN 978-952-99780-0-6 Hän toimi Solomon R. Guggenheimin säätiön hallituksessa 2008-2020. Ehrnrooth on Nykytaiteen museo Kiasman Tukisäätiön perustaja ja säätiön hallituksen varapuheenjohtaja. Hän on Ekoport Oy:n hallituksen puheenjohtaja. Carl-Gustaf Ehrnrooth osakkaana sukunsa omistamissa sijoitusyhtiöissä, jotka omistavat muun muassa konsultti- ja insinööritoimisto Pöyryä, Fennogens Investments S.A.:ta, ja tekstiili- ja vaatetusalan yhtiötä Marimekkoa. Hän on myös Confido Capitalin hallituksen jäsen, sekä oli aikaisemmin Amanda Capital Private Equity Fund and Mandatum pankin johtokuntien jäsen. ==Koulutus== Ehrnrooth opiskeli taloustiedettä Svenska handelshögskolanissa, sekä liikehallintoa, tietotekniikkaa ja ympäristölainsäädäntöä Helsingin yliopistossa. ==Yksityiselämä== Ehrnrooth on toiminut myös läheisessä yhteistyössä Villa Mairean ja Maire Gullichsenin säätiöiden kanssa, joiden johtokunnissa hänen vaimonsa Maire Gullichsen-Ehrnrooth on; molemmat valvovat tärkeitä kansainvälisiä taidekokoelmia. Ehrnrooth on kerännyt suomalaista ja pohjoismaista 1900-luvun taidetta kahdenkymmenen vuoden ajan. Hänen oma taidekokoelmansa koostuu yli 500 teoksesta, pääasiassa suomalaisesta, ruotsalaisesta, norjalaisesta, tanskalaisesta ja islantilaisesta taiteesta, johon hän on alkanut lisätä eurooppalaista ja yhdysvaltalaista nykytaidetta. Osa Ehrnroothin suomalaisista teoksista oli esillä Pro Artibus taidemuseossa Tammisaaressa syyskuussa 2008. Ehrnrooth asuu perheineen Helsingissä ja Etelä- Ranskassa. ==Lähteet== Luokka:Suomalaiset henkilöt Luokka:Suomalaiset aateliset Luokka:Elävät henkilöt Luokka:Vuonna 1969 syntyneet
Tyvikalvo

Tyvikalvo on soluväliaineen erikoismuoto, joka esiintyy epiteelisolujen ja sidekudoksen rajalla, lisäksi se ympäröi lihas- ja rasvasoluja sekä ääreishermojen tukisoluja. Tyvikalvo tarjoaa epiteelisoluille kiinnittymispinnan, johon ne sitoutuvat proteiineilla. Sen toinen puoli toimii puolestaan sidekudoksen rajapintana. Verisuonet ulottuvat tyvikalvoon, mutteivät sen läpi epiteeliin. Ravintoaineet diffundoituvat tyvikalvon läpi epiteelille. Munuaisissa tyvikalvolla on erittäin tärkeä tehtävä suodattimena. Tyvikalvolle tyypillisiä molekyylejä ovat tyypin IV kollageeni (muodostaa säikeiden sijaan kolmiulotteisen verkoston), laminiini, heparaanisulfaattiproteoglykaani ja entaktiini. ==Lähteet== == Aiheesta muualla == luokka:solubiologia
Submediantti

Submediantti eli alamediantti tarkoittaa sävelasteikossa VI asteen säveltä, eli alenevassa skaalassa toonikan ja dominantin puoliväliin sijoittuvaa säveltä. Subdominanttia vastaa duurissa solmisaatiotavu la ja mollissa fa. Luokka:Musiikkitermit
Omakuva (Elin Danielson-Gambogin maalaus)

Omakuva on Elin Danielson-Gambogin (1861–1919) öljymaalaus vuodelta 1900. Omakuva on kooltaan 96 × 65,5 cm ja se oli syntyessään suurimpia omakuvia mitä siihen mennessä Suomen maalaustaiteen historiassa tunnettiin. Maalauksen omistaa nykyään Ateneumin taidemuseo. Se talletettiin vuonna 1903 Antellin kokoelmiin. ==Maalaus== Omakuva kuvaa mustapukuista taiteilijaa ateljeessaan väripaletti ja sivellin käsissään. Taiteilija istuu maalauksessa huoneessa, jonka ruutuikkunoiden alaosassa on harso. Tuo harso pehmentää ikkunoista tulevaa valoa ja luo kuin "pyhän" sädekehän taiteilijan pään ympärille. Taiteilija on maalauksessa elinvoimaisen näköinen istuessaan suoraryhtisenä punaisine poskineen hiukset löysästi nutturalla. Omakuva on kaudelta, jolloin Danielson-Gambogin maalauksia huomattiin myös Italiassa. Italian kuningas Umberto I esimerkiksi oli ostanut hänen maalauksensa Kesä Firenzen näyttelystä vuonna 1899. Danielson-Gambogi oli osallistunut samana vuonna myös Venetsian biennaaliin. Omakuva-maalaus sai myös tunnustusta. Danielson-Gambogi sai sillä hopeamitalin Firenzessä vuonna 1900. Italiaan Elin Danielson-Gambogi oli asettunut vuonna 1898. Hän meni naimisiin toscanalaisen taiteilija Raffaello Gambogin kanssa. Tätä ennen Danielson-Gambogi oli asunut muun muassa Pariisissa, Bretagnessa ja Ahvenanmaan Önningebyssä. ==Lähteet== Leena Ahtola- Moorhause: Elin Danielson-Gambogi: Omakuva. Teoksessa Ateneum-Opas. Toim. Timo Huusko, 2007, s. 68. == Aiheesta muualla == * Luokka:Ateneumin kokoelmat Luokka:Muotokuvat Luokka:Elin Danielson-Gambogin maalaukset
Asiakaspalautus

Asiakaspalautus on kuluttajansuojalain mukainen oikeus palauttaa tilaamansa tuote takaisin lähettäjälle. Asiakaspalautus mahdollistaa palautuksen alkuperäisen lähettäjän laskuun. Palautus onnistuu toimittamalla lähetys joko kirjelaatikkoon tai viemällä postiin. Etä- ja kotimyynnissä ostajalla on 14 vuorokauden palautusoikeus, jolloin ostaja voi perua kaupan tai tilauksen ilman perusteluja. ==Lähteet== * Asiakaspalautus: http://www.itella.fi/palvelutjatuotteet/palautuvatlahetykset/asiakaspalautus.html (Luettu: 20.03.2012) * Kuluttajavirasto: http://www.kuluttajavirasto.fi/ (Luettu: 20.03.2012) Luokka:Kauppa
Johtosävel

Johtosävel on musiikkitermi, jolla tarkoitetaan tavallisesti duuri- tai mollisävelasteikon VII asteen säveltä , joka on puolisävelaskelen toonikan alapuolella. Johtosäveltä vastaa duuriasteikolla solmisaatiotavu ti (si) ja molliasteikolla so. Esimerkiksi C-duurin johtosävel on nuotti H, a-mollissa (harmonisessa tai melodisessa) nuotti Gis. Luonnollisen molliasteikon seitsemättä säveltä eli alennettua 7. astetta (esim. a-mollissa nuotti G), joka on kokosävelaskelen toonikaa alempana, nimitetään tavallisesti subtoonikaksi. == Lähteet == == Aiheesta muualla == Luokka:Musiikkitermit
Martino

Martino tai Di Martino on muun muassa seuraavien henkilöiden sukunimi: * Al Martino (1927–2009), yhdysvaltalais-italialainen laulaja * Alberto De Martino (1929–2015), italialainen elokuvaohjaaja ja käsikirjoittaja * Angel Martino (s. 1967), yhdysvaltalainen uimari ja olympiavoittaja * Antonietta Di Martino (s. 1978), italialainen korkeushyppääjä * Antonio Di Martino (s. 1982), italialainen laulaja ja lauluntekijä * David Martino (s. 1975), yhdysvaltalais-italialainen koripalloilija * Donald Martino (1931–2005), yhdysvaltalainen säveltäjä * Gerardo Martino (s. 1962), argentiinalainen jalkapalloilija ja valmentaja * Jules De Martino (s. 1969), brittiläinen laulaja ja lauluntekijä * Pat Martino (1944–2021), yhdysvaltalainen jazzkitaristi ja säveltäjä * Sergio Martino (s. 1938), italialainen elokuvaohjaaja. * Sophia Di Martino (s. 1983), englantilainen näyttelijä
Kokemäenjoen luodot

Kokemäenjoen luodot eli Porin luodot ovat Kokemäenjoen suuhaarojen eli juopien väliin jääviä suistosaaria Porissa, heti Porin keskustan pohjoispuolella. Suurimpia luotoja ovat Hevosluoto, Kvistiluoto ja Hanhiluoto sekä sen kanssa yhteen kasvaneet Raatimiehenluoto ja Kirjurinluoto. Pienempiä luotoja ovat Liljanluoto, Pajukarit ja Polsanluoto. Mantereeseen maankohoamisen myötä yhtyneisiin luotoihin kuuluu lisäksi muiden muassa Pormestarinluoto. Luodot ovat osa Porin kansallista kaupunkipuistoa ja ne muodostavat myös yhden Museoviraston määrittelemistä Valtakunnallisesti merkittävistä rakennetuista kulttuuriympäristöistä. Luodot toimivat merkittävänä vapaa-ajan ja virkistysalueena heti kaupungin keskustan ja vanhojen teollisuusalueiden välittömässä läheisyydessä. Kulttuurihistoriallisesti arvokkaita kohteita alueella ovat Kirjurinluoto, joka on tunnettu etenkin Pori Jazz -tapahtumastaan sekä Huvilajuovan 1900-luvun alun vuosikymmeninä muodostunut huvila-alue. Kirjurinluoto on vanha kaupunki- ja kansanpuisto, joka syntyhistorialtaan muistuttaa Kuopion Väinölänniemeä, Oulun Hupisaaria tai Helsingin vanhoja kansanpuistoja. Nykyään alueella on lisäksi kaupunginpuutarha, kahviloita, kesäteatteri, uimaranta, leikkikenttiä, pienoisgolfrata sekä esiintymislava ja konserttiareena. Myös siirtolapuutarha- alue Hevosluodon eteläkärjessä on merkittävä. Vakituista asuinrakentamista ei itsenäisinä saarina olevilla luodoilla toistaiseksi ole, mutta Porin kaupunki on hakemassa vuoden 2017 asuntomessuja. Hevosluotoon on tarkoitus rakentaa omakoti- ja vapaa-ajanasuntoja sekä siirtolapuutarha. Lisäksi joen ylitse tulee uusi silta. Paitsi kulttuurihistoriallisesti, luodot ovat arvokkaita myös luonnoltaan ja maisemiltaan. Ne ovat osa koko Suomen edustavinta suistomuodostumaa ja arvokas myös lintuvetenä. Näillä on merkitystä sekä ekologisena käytävänä että viljelymaisemana. Luodoiksi nimitettyjä saaria on Kokemäenjoessa myös Porin luodoista sisämaahan päin, muun muassa Ulvilassa Kirkkojuovan mantereesta erottama Saarenluoto sekä Kokemäellä muun muassa Vitikkalanluoto ja Kiettareenluoto. Uusia suistosaaria, kuten Täiluoto ja Tukkiluoto on myös muodostunut ja muodostuu koko ajan joen nykyisessä suistossa Porin luotojen pohjoispuolella. ==Lähteet== ==Aiheesta muualla== * ISBN 978-952-257-416-9 (painettu) *
Lasse Nousiainen

Lasse Nousiainen on suomalainen kirjailija, jonka esikoisteos Konttaava koomikko julkaistiin tammikuussa 2017. Nousiaisen toinen kirja Itärajatapaus julkaistiin elokuussa 2019. Kolmas romaani Rakkauden lähettiläs julkaistiin 2021. Nousiainen on myös toimittaja, käsikirjoittaja ja komediantekijä. Parhaiten hänet tunnetaan Yleisradion Radio Millennium -ohjelmasta. Nousiainen on toiminut muun muassa näyttelijänä ja käsikirjoittajana Radio Millenniumin suosituissa musiikkivideoparodioissa sekä Ylen Nenäpäivä-tiimissä. Hän on tehnyt myös YleX:lle: Keskusradio- ja Luontoradio-ohjelmia yhdessä Tero Saleniuksen kanssa. Tällä hetkellä Nousiainen työskentelee Yle Kulttuurissa. == Aiheesta muualla == * Elävä arkisto: Kari Rupsun Luontoradio Luokka:Suomalaiset toimittajat Luokka:Syntymävuosi puuttuu Luokka:Elävät henkilöt
Myrsky Näsijärvellä

Myrsky Näsijärvellä on Werner Holmbergin kuolinvuonnaan 1860 maalaama teos, kooltaan 36×50 cm. Tätä öljyvärein kankaalle maalattua teosta pidetään yhtenä Holmbergin päätöistä ajalta, jolloin pyrittiin realismiin 1800-luvun alkupuolen romanttisen kauden jälkeen. Maalaus kuvaa äkillistä sadekuuroa Näsijärvellä. Tummat pilvet lähestyvät rantaa, jossa näkyy vene ja tuulen piiskaama koivu. Musta järvenselkä ja pilvet luovat kuvaa rajuilman saapumisesta. Ulkoilmamaalaus oli tulollaan, ja näihin aikoihin oli tapana tehdä luonnoksia ulkona, vaikka lopullinen teos maalattiin ateljeessa. Holmberg yhdisteli muiden tapaan luonnoksia varsinaiseen maalaukseen. ==Lähteet== ==Aiheesta muualla== *Teos Suomen Kansallisgallerian kokoelmissa Luokka:Werner Holmbergin maalaukset Luokka:Romantiikan maalaukset Luokka:Ateneumin kokoelmat Luokka:Maisemamaalaukset Luokka:Näsijärvi
HMS Derwent (1903)

HMS Derwent oli Britannian kuninkaallisen laivaston River-luokan torpedovenehävittäjä. == Valmistus == Alus tilattiin osana vuosien 1901–1902 laivasto-ohjelmaa Hawthorn Leslie and Companyltä Newcastle upon Tynestä, missä köli laskettiin 12. kesäkuuta 1902. Alus laskettiin vesille 14. helmikuuta 1903 ja valmistui heinäkuussa 1904.Gardiner, Robert s. 99 == Palvelus == Alus upposi 2. toukokuuta 1917 Le Havren edustalla osuttuaan miinaan. == Lähteet == * * * === Viitteet === Luokka:River-luokan hävittäjät (1903) Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Eden (1903)

HMS Eden oli Britannian kuninkaallisen laivaston River-luokan torpedovenehävittäjä. == Valmistus == Alus tilattiin osana vuosien 1901-1902 laivasto-ohjelmaa Hawthorn Leslie and Companyltä Hebburnista Newcastle upon Tynestä, missä köli laskettiin 12. kesäkuuta 1902. Alus laskettiin vesille 13. maaliskuuta 1903 ja valmistui kesäkuussa 1904.Gardiner, Robert s. 99 == Palvelus == Eden upposi törmättyään SS Franceen 18. kesäkuuta 1916 Englannin kanaalissa. == Lähteet == * * * === Viitteet === Luokka:River-luokan hävittäjät (1903) Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Waveney (1903)

HMS Waveney oli Britannian kuninkaallisen laivaston River-luokan torpedovenehävittäjä. == Valmistus == Alus tilattiin osana vuosien 1902-1903 laivasto-ohjelmaa Hawthorn Leslie and Companyltä Hebburnistä Newcastle upon Tynestä, missä köli laskettiin 20. lokakuuta 1902. Alus laskettiin vesille 16. maaliskuuta 1903 ja valmistui kesäkuussa 1904.Gardiner, Robert s. 100 == Palvelus == Alus myytiin 10. helmikuuta 1920 romutettavaksi. == Lähteet == * * * === Viitteet === Luokka:River-luokan hävittäjät (1903) Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Frederic William Henry Myers

Frederic William Henry Myers (1843 Keswick, Cumberland – 1901) oli englantilainen runoilija, okkultisti ja Psyykkisen tutkimusseuran perustajajäsen. Myers on julkaissut runoelmia ja kirjallisia tutkielmia, muun muassa Essays, classical and modern (1883). Myers oli englantilaisen Psyykkisen tutkimusseuran (Society for psychical research) johtohenkilöitä ja osallistui sen julkaisujen toimittamiseen. Hänen kuolemansa jälkeen ilmestyi hänen laaja teoksensa Human personality and its survival of bodily death (1903), jossa hän pyrkii tieteellisesti tutkimaan kysymystä, antavatko hämärät eli okkultiset sielulliset tosiasiat, kuten näyt, aavistukset, spiritistien ja teosofien havaitsemat mediumistiset ilmiöt, mitään tukea oletukselle, että itsenäiset henkiolennot ja varsinkin vainajien henget joskus vaikuttavat eläviin ihmisiin.Myers, Frederic William Henry. Tietosanakirja osa 11. Tietosanakirja-osakeyhtiö 1922 == Nuoruus == Frederic William Henry Myers syntyi vuonna 1843 Keswickissä Cumberlandissa. Hänen isänsä oli kappalainen Frederic Myers. Hänen äidinisänsä oli teollisuusmies ja parlamenttiedustaja John Marshall. Frederic valittiin 1860 Cambridgen yliopiston Trinity Collegen nuorimmaksi stipendiaatiksi. Valmistuttuaan 1865 hän toimi Trinity Collegen klassisten kielten opettajan virassa neljä vuotta, minkä jälkeen hänet nimitettiin väliaikaiseen toimeen opetusministeriössä ja vuonna 1872 koulujen tarkastajakuntaan.Myers 1927, s. 7–11. == Lähteet == * === Viitteet === Luokka:Englantilaiset kirjailijat Luokka:Brittiläiset kielitieteilijät Luokka:Okkultistit Luokka:Vuonna 1843 syntyneet Luokka:Vuonna 1901 kuolleet
HMS Boyne (1904)

HMS Boyne oli Britannian kuninkaallisen laivaston River-luokan torpedovenehävittäjä. == Valmistus == Alus tilattiin osana vuosien 1903-1904 laivasto-ohjelmaa Hawthorn Leslie and Companyltä Hebburnista Newcastle upon Tynestä, missä köli laskettiin 16. helmikuuta 1904. Alus laskettiin vesille 12. syyskuuta ja valmistui toukokuussa 1905.Gardiner, Robert s. 100 == Palvelus == Alus myytiin 30. elokuuta 1919 romutettavaksi. == Lähteet == * * * === Viitteet === Luokka:River-luokan hävittäjät (1903) Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Doon (1904)

HMS Doon oli Britannian kuninkaallisen laivaston River-luokan torpedovenehävittäjä. == Valmistus == Alus tilattiin vuosien 1903-1904 laivasto-ohjelmaa Hawthorn Leslie and Companyltä Hebburnista Newcastle upon Tynestä osana, missä köli laskettiin 16. helmikuuta 1904. Alus laskettiin vesille 8. marraskuuta ja valmistui kesäkuussa 1905.Gardiner, Robert s. 100 == Palvelus == Alus myytiin 27. kesäkuuta 1919 romutettavaksi. == Lähteet == * * * === Viitteet === Luokka:River-luokan hävittäjät (1903) Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Kale (1904)

HMS Kale oli Britannian kuninkaallisen laivaston River-luokan torpedovenehävittäjä. == Valmistus == Alus tilattiin osana vuosien 1903-1904 laivasto-ohjelmaa Hawthorn Leslie and Companyltä Hebburnista Newcastle upon Tynestä, missä köli laskettiin 16. helmikuuta 1904. Alus laskettiin vesille 8. marraskuuta ja valmistui elokuussa 1905.Gardiner, Robert s. 100 == Palvelus == Alus upposi osuttuaan miinaan 27. maaliskuuta 1918 Pohjanmerellä. == Lähteet == * * * === Viitteet === Luokka:River-luokan hävittäjät (1903) Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Grand Prince Hotel Akasaka

Grand Prince Hotel Akasaka () on hotelli ja pilvenpiirtäjä Chiyodan alueella Tokiossa Japanissa. Alkuperäinen hotelli sijaitsi Kitashirakawan palatsissa, josta tehtiin hotelli vuonna 1955. Vuonna 1982 valmistunut uusi hotelli on Kitashirakawan palatsin vieressä, ja sen suunnitteli japanilainen arkkitehti Kenzo Tange. Hotelli oli jo päätetty purkaa, kun sitä päätettiin käyttää vuoden 2011 maanjäristyksessä kodittomiksi jääneiden majoituspaikkana. == Lähteet == Luokka:Japanin pilvenpiirtäjät Luokka:Tokion rakennukset ja rakennelmat
Ruiz

Ruiz on espanjalainen sukunimi, joka on muun muassa seuraavilla henkilöillä: * Adolfo Ruiz Cortines (1889–1973), Meksikon presidentti 1952–1958 * Agustín Ruiz (s. 1987), elsalvadorilainen beachfutispelaaja * Alan Ruiz (s. 1993), argentiinalainen jalkapalloilija * Alberto Ruiz-Gallardón (s. 1958), espanjalainen poliitikko ja ministeri, Madridin ent. pormestari * Alonso Llano Ruiz (1931–2015), kolumbialainen katolinen piispa * Andy Rose Jr. (s. 1989), meksikolais-yhdysvaltalainen nyrkkeilijä * Bernardo Ruiz (s. 1925), espanjalainen maantiepyöräilijä * Bryan Ruiz (s. 1985), costaricalainen jalkapalloilija * Carlos Ruiz (s. 1979), guatemalalainen jalkapalloilija * Carlos Germán Mesa Ruiz (s. 1943), kolumbialainen katolinen piispa * Carlos Ruiz Zafón (1964–2020), espanjalainen kirjailija * Carolina Ruiz Castillo (s. 1981), espanjalainen alppihiihtäjä * Edicson Ruiz (s. 1985), venezuelalainen kontrabasisti * Eduardo Frei Ruiz-Tagle (s 1942), Chilen presidentti 1994–2000 * Fabián Ruiz (s. 1996), espanjalainen jalkapalloilija * Fermín Cacho Ruiz (s. 1969), espanjalainen juoksija ja olympiavoittaja * Frankie Ruiz (1958–1998), puertoricolainen salsalaulaja * Gabriel Ruiz (s. 1980), argentiinalainen jalkapalloilija * Hilton Ruiz (1952–2006), yhdysvaltalainen jazzpianisti * Íñigo Ruiz de Galarreta (s. 1993), espanjalainen jalkapalloilija * Jaime Ruiz (s. 1935), perulainen jalkapalloilija * John Ruiz (s. 1972), puertoricolainen nyrkkeilijä * José Cañas Ruiz-Herrera (s. 1987), espanjalainen jalkapalloilija * José Mario Ruiz Navas (1930–2020), ecuadorilainen katolinen arkkipiispa * José Martínez Ruiz (Azorín) (1873/1874–1967), espanjalainen kirjailija, toimittaja ja kriitikko * José Trinidad Sepúlveda Ruiz-Velasco (1921–2017), meksikolainen katolinen piispa * Josep Clotet Ruiz (s. 1977), espanjalainen jalkapalloilija ja valmentaja * Juan de Dios Hernández Ruiz (s. 1948), kuubalainen katolinen piispa. * Juan Ruiz de Alarcón (1580−1639), meksikolais- espanjalainen näytelmäkirjailija * Juan Torres Ruiz (s. 1989), espanjalainen jalkapalloilija * Julián Pozo Ruiz de Samaniego (1903–1936), espanjalainen redemptoristi, pappi ja marttyyri * Julián Ruiz Martorell (s. 1957), espanjalainen katolinen piispa * Laureano Sanabria Ruiz (s. 1985), espanjalainen jalkapalloilija * Manuel Castro Ruiz (1918–2008), meksikolainen katolinen arkkipiispa * María Teresa Ruiz (s. 1946), chileläinen astronomi * Óscar Ruiz (s. 1969), kolumbialainen jalkapalloilija * Paulina Gaytan Ruiz (s. 1992), meksikolainen näyttelijä * Raimundo Revoredo Ruiz (1927–2021), perulainen katolinen piispa * Ramón Ruiz Amado (1861–1934), espanjalainen sosiaalipedagogi * Raúl Ruiz (1941–2011), chileläinen elokuvaohjaaja * Tracie Ruiz (s. 1963), yhdysvaltalainen uimari * Ventura Ruiz Aguilera (1820–1881), espanjalainen runoilija * Víctor Ruiz (s. 1989), espanjalainen jalkapalloilija
Koivumaisema

Koivumaisema on Berndt Lindholmin (1841-1914) öljymaalaus paperille vuodelta 1864. Vuonna 1896 Ateneumin taidemuseolle lahjoitetun maalauksen koko on 22,5 × 24 cm. Lindholm oli aloittanut edellisenä vuonna opiskelun Düsseldorfin taideakatemiassa. Hän oli kuitenkin tyytymätön opetukseen ja lähti oppien vastaisesti piirtämään ja maalaamaan luontoon Münchenin ympäristöön. Lindholmin pyrki tuolloin maisemissaan maalauksellisuuteen, mikä näkyy myös Koivumaisemassa. Taidehistorian kannalta tärkeää Lindholmissa oli, että hän oli ensimmäinen suomalainen taidemaalari, joka ymmärsi modernin ulkoilmamaalauksen merkityksen ja sovelsi sitä elämänsä aikana tuotantoonsa. ==Lähteet== Timo Huusko: Berndt Lindholm: Koivumaisema. Teoksessa Ateneum- opas. Toim. Timo Huusko, 2007, s.23. ==Aiheesta muualla== *Teos Suomen Kansallisgallerian verkkosivuilla Luokka:Suomalaiset maalaukset Luokka:Ateneumin kokoelmat Luokka:Maisemamaalaukset Luokka:Romantiikan maalaukset
Chiswick

Chiswick [] on suuri lähiö Lontoon länsiosassa Hounslow’n kaupunkipiirissä. Alue sijaitsee Thamesjoen varrella vajaat kymmenen kilometriä Charing Crossista länteen. Junamatka Waterloon rautatieasemalle kestää puoli tuntia ja metromatka Victorian asemalle noin 20 minuuttia. Chiswickin kohdalla Thamesjoki on soutajien suosiossa, Oxfordin ja Cambridgen yliopistojen välisen soutukilpailun maali on lähellä Chiswickin siltaa. == Lähteet == == Aiheesta muualla == Luokka:Lontoon maantiede Luokka:Lähiöt
Clafoutis

Clafoutis on ranskalainen jälkiruoka, joka yleensä valmistetaan siten, että marjat (usein kirsikat) ladotaan uunivuokaan, päälle kaadetaan jonkinlaista pannukakkutaikinaa ja vuoka paistetaan uunissa. Leipomus on alkujaan peräisin Limousinista, kun taas nimi johtuu oksitaaninkielisestä sanasta clafotís (< verbistä clafir, "täyttää" (taikina kirsikoilla)). Jos kirsikoiden sijasta käytetään muita hedelmiä tai marjoja, esimerkiksi luumuja, omenoita, karpaloita, päärynöitä tai karhunvatukoita, piiraan nimi on "flognarde" (myös voidaan kirjoittaa "flaugnarde"). == Historia == Clafoutis on peräisin Ranskan Limousin-alueelta. Clafoutista alettiin leipomaan 1970-luvulla. == Lähteet == == Aiheesta muualla == Luokka:Jälkiruoat Luokka:Ranskalainen keittiö
Hermannus Höfte

Hermannus Höfte (5. elokuuta 1884 Amsterdam – 18. marraskuuta 1961 Amsterdam) oli alankomaalainen soutaja. Hän kilpaili vuoden 1908 kesäolympialaisissa Lontoossa ja oli siellä mukana saamassa pronssia perämiehettömässä nelikossa.Hermannus Höfte Biography and Olympic Results | Olympics at Sports-Reference.com == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1884 syntyneet Luokka:Vuonna 1961 kuolleet
Aste (polynomi)

__NOTOC__Polynomin aste on matematiikassa käytetty termi, jolla jaotellaan erilaisia polynomeja niiden ominaisuuksien mukaan. Polynomin, joka muodostuu yhdestä tai useammasta monomista, perusominaisuudet määrätyvät korkeampiasteisen monomin mukaan. == Esimerkki == Monomin aste on potenssimerkinnässä olevan eksponentin arvo. Esimerkiksi potenssin :3 x^5 aste on viisi. Kun polynomissa on useita monomeita, tulee polynomin asteeksi korkein monomin aste. Esimerkiksi polynomi p(x) :p(x)=3x^6+2x^5-2x^2+x-4 muodostuu viidestä monomista eli termistä. Niiden asteet ovat vasemmalta lukien 6, 5, 2, 1 ja 0. Koska asteluku 6 on korkein aste, tulee se polynomin asteluvuksi. Tällöin sanotaan, että polynomi p(x) on kuudetta astetta, ja se voidaan merkitä myös :\deg(3x^6+2x^5-2x^2+x-4) = 6, missä deg merkitsee englanniksi degree. == Nimityksiä == Polynomifunktiosta, jonka asteluku on n, käytetään nimitystä * n = 0: Vakiofunktio * n = 1: Lineaarinen funktio eli ensimmäisen asteen polynomi * n = 2: Kvadraattinen funktio eli toisen asteen polynomi * n = 3: Kuutiollinen funktio eli kolmannen asteen polynomi * n = 4: neljännen asteen polynomi * n = n: n. asteen polynomi == Asteen määräytyminen == Seuraavassa esitellään muutama yleinen tapaus polynomilaskennassa. Niissä polynomi ei saa olla nollafunktio, sillä kun ei ole astetta. Kahden polynomin P(x) ja Q(x) yhteen- ja vähennyslaskussa tuloksen P(x)±Q(x) aste on suurempi aste: :\deg(P + Q) \leq \max(\deg(P),\deg(Q)), :\deg(P - Q) \leq \max(\deg(P),\deg(Q)). Esimerkiksi summan (x^3+x)+(x^2+1)=x^3+x^2+x+1 aste on 3, koska 3 ≤ max(3, 2). Samoin erotuksen (x^3+x)-(x^3+x^2)=-x^2+x aste on 2, koska 2 ≤ max(3, 3). Vakiolla kertominen ei vaikuta astelukuun: :\deg(cP)=\deg(P). Esimerkiksi 2(x^2+3x-2)=2x^2+6x-4 aste on 2, joka on myös alkuperäisen polynomin x^2+3x-2 aste. Polynomien P(x) ja Q(x) tulon P(x)Q(x) aste on asteiden summa :\deg(PQ) = \deg(P) + \deg(Q) ja osamäärässä P(x)/Q(x) asteiden erotus :\deg\left(\frac{P}{Q}\right) = \deg(P) - \deg(Q). Esimerkiksi tulon (x^3+x)(x^2+1)=x^5+2x^3+x aste on 3 + 2 = 5\. Polynomien P(x) ja Q(x) yhdistetyn funktion aste on asteiden tulo :\deg(P \circ Q) = \deg(P)\deg(Q). Esimerkiksi, jos P(x) = (x^3+x), Q(x) = (x^2+1), niin (P \circ Q)(x) = P(x) \circ (x^2+1) = (x^2+1)^3+(x^2+1) = x^6+3x^4+4x^2+2, jonka aste on 6. Alkuperäisten polynomien asteiden tulo 2 \cdot 3 = 6 == Asteen määrittäminen funktion arvoista == Polynomin P(x) aste voidaan laskea raja-arvona :\deg P = \lim_{x\rarr\infty}\frac{\log |P(x)|}{\log x}. Yleistäen voidaan määrittää muidenkin funktioiden aste edellisellä raja-arvolla. Esimerkiksi: * Käänteislukufunktion \ 1/x aste −1\. * Neliöjuurifunktionn \sqrt x aste on 1/2. * Logaritmifunktion \ \log x aste on 0. * Eksponenttifunktion \ \exp x aste on ∞. Yleisen funktion f(x) aste voidaan määrittää toisenkin raja-arvon avulla: :\deg f = \lim_{x\to\infty}\frac{x f'(x)}{f(x)}. == Lähteet == * Wolfram Mathworld: Polynomial order * Ranto, Sanna: Polynomin aste Luokka:Polynomit
Polydore Veirman

Polydore Veirman (23. helmikuuta 1881 Gent – 1951) oli belgialainen soutaja. Hän kilpaili vuoden 1908 kesäolympialaisissa Lontoossa ja oli mukana saamassa hopeaa kahdeksikossa. Sitten hän sai vuoden 1912 kesäolympialaisissa Tukholmassa hopeaa yksikössä ajalla 7.56,0.Polydore Veirman Biography and Olympic Results | Olympics at Sports-Reference.com == Lähteet == Luokka:Belgialaiset soutajat Luokka:Belgialaiset olympiamitalistit Luokka:Vuonna 1881 syntyneet Luokka:Vuonna 1951 kuolleet
Kaski, maisema Uudeltamaalta

Kaski, maisema Uudeltamaalta on Fanny Churbergin (1845–1892) öljymaalaus kankaalle vuodelta 1872. Ateneumin taidemuseo hankki 54×85,5 cm kokoisen maalauksen kokoelmiinsa vuonna 1921. Teosta ei pidä sekoittaa Churbergin samana vuonna maalaamaan teokseen Kaskimaisema Uudeltamaalta, joka on sisällöltään erilainen ja kuuluu Taidesäätiö Meritalle.Sata vuotta, tuhat tulkintaa -näyttely: Kaskimaisema Uudeltamaalta Jyväskylän taidemuseo. Viitattu 8.8.2017. ==Maalaus== Kaski, maisema Uudeltamaalta -maalaus kuvaa kivikkoista kaskialuetta, jossa näkyy kirkkaassa valossa kasken polttamia koivujen runkoja, tulen mustuttamia kiviä ja keltaista ruispeltoa. Taustan tumma ukkospilvinen taivas luo odottavan tunnelman ja vastakohdan tälle tässä ranta maalaismaisemaa kuvaavassa maalauksessa. Aihe oli tavallinen romanttiselle Düsseldorfin koulukunnalle. Churbergille oli tavallista, että hän pyrki teostensa ilmauksessa runollisuuteen vaikkakin se hänellä saattoi olla myös rajua ja suoraa. Tässä hän poikkesi selvästi aikakauden naistaiteilijoille asetetuista odotuksista. ==Lähteet== *Leena Ahtola- Moorhause: Fanny Churberg: Kaski, maisema Uudeltamaalta. Teoksessa Ateneum- opas. Toim. Timo Huusko, 2007, s. 26. ===Viitteet=== ==Aiheesta muualla== * Teos Suomen Kansallisgallerian kokoelmissa: Kaski, maisema Uudeltamaalta. Luokka:Fanny Churbergin maalaukset Luokka:Ateneumin kokoelmat Luokka:Maisemamaalaukset
Charles Riddy

Charles Riddy (3. maaliskuuta 1885 Toronto – 11. kesäkuuta 1979) oli kanadalainen soutaja. Hän kilpaili vuoden 1908 kesäolympialaisissa Lontoossa ja sai pronssia sekä perämiehettömässä nelikossa että kahdeksikossa. Hän osallistui myös vuoden 1912 kesäolympialaisiin Tukholmassa kahdeksikossa.Charles Riddy Biography and Olympic Results | Olympics at Sports-Reference.com == Lähteet == Luokka:Kanadalaiset soutajat Luokka:Kanadalaiset olympiamitalistit Luokka:Vuonna 1885 syntyneet Luokka:Vuonna 1979 kuolleet
Graff Racing

Graff Racing on ranskalainen autourheilutalli, jonka on perustanut Jean- Philippe Grand vuonna 1985. Talli on voittanut kolme Ranskan F3-luokan mestaruutta vuosina 1991, 1996 ja 1997. Vuonna 2002 talli voitti Eurocup Formula Renault-sarjan mestaruuden. Talli on aiemmin kilpaillut World Series by Nissan, World Series Light, Ranskan Formula Renault ja Formula Le Mans Cup- sarjoissa. Talli kilpaili vuonna 2012 Ranskan Porsche Carrera Cupissa, FIA GT3 European Championship ja GT Tour-sarjoissa. Vuonna 2023 talli kilpailee European Le Mans Series, Asian Le Mans Series ja Ultimate Cup Series -sarjoissa sekä Le Mansin 24 tunnin ajoissa. == Lähteet == Luokka:Ranskalaiset autourheilutallit
Magnus Wassén

Sten Magnus Wassén (1. syyskuuta 1920 Partille – 23. kesäkuuta 2014) oli ruotsalainen purjehtija. Hän oli vuoden 1952 kesäolympialaisissa Helsingissä mukana saamassa Hojwalla pronssia 5.5m-luokassa. Folke Wassén oli hänen veljensä.Magnus Wassén Biography and Olympic Results | Olympics at Sports-Reference.com == Lähteet == Luokka:Ruotsalaiset kilpapurjehtijat Luokka:Ruotsalaiset olympiamitalistit Luokka:Vuonna 1920 syntyneet Luokka:Vuonna 2014 kuolleet
Folke Wassén

Folke Viktor Wassén (18. huhtikuuta 1918 Göteborg – 22. lokakuuta 1969 Västra Frölunda) oli ruotsalainen purjehtija. Hän kilpaili vuoden 1952 kesäolympialaisissa Helsingissä ja oli mukana saamassa Hojwalla pronssia 5.5m-luokassa. Hän oli Magnus Wassénin veli.Folke Wassén Biography and Olympic Results | Olympics at Sports-Reference.com == Lähteet == Luokka:Ruotsalaiset kilpapurjehtijat Luokka:Ruotsalaiset olympiamitalistit Luokka:Vuonna 1918 syntyneet Luokka:Vuonna 1969 kuolleet
Itävalta-Unkarin laivasto

Itävalta-Unkarin laivasto () oli Itävalta-Unkarin kaksoismonarkian merellinen puolustushaara. Laivasto sai nimensä vasta 1867 kaksoismonarkian alkaessa, ja se lakkasi olemasta ensimmäisen maailmansodan päättymiseen. Ennen vuotta 1867 laivasto oli sama kuin Itävallan keisarikunnan laivasto. Vuonna 1915 laivaston vahvuus oli 33 735 henkeä. Itävalta ja Unkari kumpikin jäivät ilman rantaviivaa ensimmäisen maailmansodan päättyessä, joten laivaston pitämiselle ei ollut edellytyksiä. Adrianmeren rannikon satamat siirtyivät Italialle ja Jugoslavialle. *
Carl-Erik Ohlson

Carl-Erik Ohlson (23. syyskuuta 1920 – 24. joulukuuta 2015) oli ruotsalainen purjehtija. Hän kilpaili vuoden 1952 kesäolympialaisissa Helsingissä ja oli mukana saamassa Hojwalla pronssia 5.5-luokassa.Carl-Erik Ohlson Biography and Olympic Results | Olympics at Sports-Reference.com == Lähteet == Luokka:Ruotsalaiset kilpapurjehtijat Luokka:Ruotsalaiset olympiamitalistit Luokka:Vuonna 1920 syntyneet Luokka:Vuonna 2015 kuolleet
Erna Bogen-Bogáti

Erna Bogen-Bogáti (31. joulukuuta 1906 Jarosław – 23. marraskuuta 2002) oli unkarilainen miekkailija. Hän kilpaili floretin yksilökilpailussa kolmissa perättäisissä kesäolympialaisissa vuosina 1928–1936. Hän voitti pronssia vuoden 1932 kesäolympialaisissa Los Angelesissa.Erna Bogen-Bogáti Biography and Olympic Results | Olympics at Sports-Reference.com Bogen-Bogáti oli Albert Bógathyn tytär. Hän oli naimisissa Aladár Gerevichin kanssa. Pál Gerevich on hänen lapsensa, ja hän oli Gyöngyi Gerevichné Bardin anoppi. == Lähteet == Luokka:Unkarilaiset miekkailijat Luokka:Unkarilaiset olympiamitalistit Luokka:Vuonna 1906 syntyneet Luokka:Vuonna 2002 kuolleet
Chilen sisällissota (1891)

Chilen vuoden 1891 sisällissota käytiin kongressia ja presidentti José Manuel Balmacedaa tukevien joukkojen välillä 16. tammikuuta – 18. syyskuuta 1891. Sota jakoi Chilen asevoimat kahteen leiriin; laivasto tuki kongressia ja maavoimat istuvaa presidenttiä. Sota päättyi presidentin joukkojen antautumiseen ja presidentin itsemurhaan. Balmacedaa tukenut eversti Eulogio Robles Pinochet haavoittui Pozo Almonten taistelussa 6. maaliskuuta, ja hänet surmattiin hieman myöhemmin, vaikka hän oli hoidettavana Punaisen Ristin suojassa. ==Lähteet== == Aiheesta muualla == Luokka:Chilen sodat Luokka:Sisällissodat Luokka:1891
Shunkichi Hamada

Shunkichi Hamada (; 19. lokakuuta 1910 Hyōgon prefektuuri – 7. joulukuuta 2009 Tokio) oli japanilainen liikemies, maahockeypelaaja ja olympiamitalisti. Hamada kuului Japanin olympiahopeaa saavuttaneeseen joukkueeseen Los Angelesissa 1932 ja kilpaili myös Berliinin kesäolympialaisissa 1936 sijoittuen joukkueineen viidenneksi. Hänestä tuli myöhemmin tekstiilialan liikemies.Shunkichi Hamada Bio, Stats, and Results | Olympics at Sports-Reference.com == Lähteet == == Aiheesta muualla == * DatabaseOlympics.com: Shumkichi Hamada Luokka:Japanilaiset maahockeypelaajat Luokka:Japanilaiset olympiamitalistit Luokka:Vuonna 1910 syntyneet Luokka:Vuonna 2009 kuolleet
U Thantin rauhanpalkinto

U Thantin rauhanpalkinto on YK:n pääsihteerinä toimineen burmalaisen diplomaatin U Thantin mukaan nimetty palkinto, joka annetaan joko järjestölle tai yksityiselle henkilölle tunnustuksena rauhan edistämisestä.U Thant Peace Award Sri Chinmoy web site == Palkinnon saaneet == Vuosi saaja maa 2007 Ibrahim Gambari 2007 Bill Pearl 2007 Pascal Alan Nazareth 2004 Kurt Waldheim 2002 Swami Satchidananda 2002 Daw Aye Aye Than Myanmar 2002 Ravi Shankar 2001 Atal Bihari Vajpayee 2000 Sivaya Subramuniyaswami 1999 Mahathir Mohamad 1998 paavi Johannes Paavali II / 1998 Dada J.P. Vaswani 1997 Tenzin Gyatso 14. Dalai Lama 1996 Nelson Mandela 1996 Robert Mugabe 1996 Maurice Strong 1995 Desmond Tutu 1994 Äiti Teresa 1994 Mihail Gorbatšov 1994 James P. Grant 1993 Sarvamanya Neta Ganesh Man Singh 1991 Pir Vilayat Khan 1986 Javier Perez de Cuellar == Lähteet == luokka:rauhanpalkinnot
Tobias Hauke

Tobias Constantin Hauke (s. 11. syyskuuta 1987 Hampuri) on saksalainen maahockeypelaaja. Hän voitti olympiakultaa vuoden 2008 kesäolympialaisissa Pekingissä ja neljä vuotta myöhemmin Lontoossa. Kolmansissa olympialaisissaan Riossa 2016 hän saavutti pronssia.Tobias Hauke Biography and Olympic Results | Olympics at Sports-Reference.com Lisäksi hän on ollut muun muassa mukana voittamassa kultaa EM-kilpailuissa 2011 ja 2013. MM-kilpailuissa hän saavutti hopeaa vuonna 2010.Hockey.de: Tobias Hauke == Lähteet == Luokka:Saksalaiset maahockeypelaajat Luokka:Saksalaiset olympiavoittajat Luokka:Vuonna 1987 syntyneet Luokka:Elävät henkilöt
Kerttu Nurminen

Kerttu Anneli Nurminen, o.s. Rantanen (s. 8. maaliskuuta 1943 Lahti) on suomalainen muotoilija ja lasitaiteilija. == Henkilöhistoria == Nurminen syntyi konstaapeli Oiva Rantasen ja Sigrid Granbergin perheeseen. Nurmisen puoliso on vuodesta 1972 lähtien ollut lasimestari Olavi Nurminen. Kerttu Nurminen valmistui alkujaan merkonomiksi 1962. Hän opiskeli myöhemmin Kaj Franckin oppilaana Taideteollisesta korkeakoulussa ja valmistui sieltä keraamikoksi 1970. Nurminen työskenteli Nuutajärven lasitehtaalla lasitaiteilijana vuodesta 1972 vuoteen 2007 ja oli Iittalan viimeinen kuukausipalkattu lasisuunnittelija. == Taiteellinen tuotanto == Tunnettuja Kerttu Nurmisen Nuutajärven lasitehtaalle suunnittelemia astioita ovat Mondo-, Verna- ja Palazzo-lasisarjat. Hän on tullut tunnetuksi myös uniikkitöistään, joita hän on tehnyt filigraani-, graal- ja verholasierikoistekniikoilla sekä muilla tekniikoilla. Töitä on ollut esillä useissa yksityis- ja yhteisnäyttelyissä sekä Suomessa että ulkomailla. Muun muassa Venetsiassa Nurminen on osallistunut Aperto Vetro -yhteisnäyttelyyn ja pitänyt Acquatico- yksityisnäyttelyn 1998. Nurmisen töitä on monien koti- ja ulkomaisten museoiden kokoelmissa, kuten Designmuseossa, Suomen Lasimuseossa, Victoria ja Albert Museumissa Lontoossa sekä Art Gallery of Western Australia -museossa Perthissä. Hän on saanut valtion taideteollisuuspalkinnon vuonna 1990 ja Kaj Franck -muotoilupalkinnon vuonna 1996. Nurmisen töitä oli esillä Finnish Design 125 vuotta -näyttelyssä Design Forumissa vuonna 2000. Hän on säännöllisesti osallistunut uniikkilasiteoksillaan myös Nuutajärven lasitehtaan alueella pidettäviin kesänäyttelyihin. ==Lähteet== Luokka:Suomalaiset lasitaiteilijat Luokka: Suomalaiset muotoilijat Luokka:Vuonna 1943 syntyneet Luokka:Elävät henkilöt
Blanco Encalada (1875)

Blanco Encalada oli Chilen laivaston vuonna 1875 vesillelaskettu panssarifregatti. Alus oli rautarunkoinen ja parkkitakiloitu ja sen pää- ja etumastossa oli taistelunjohtoa varten tähystyspaikat. Alus oli varustettu törmäyskeulalla ja yhdellä savuhormilla. == Valmistus == Alus tilattiin Britteinsaarilta Hullista Earle's Shipbuilding Companyltä ja sen köli laskettiin vuonna 1873. Alus laskettiin vesille vuonna 1875 nimellä Valparaiso ja se valmistui vielä samana vuonna.Gardiner, Robert s. 410-411 == Palvelus == Valparaiso osallistui Tyynenmeren sotaan, jolloin sen tärkein saavutus oli Angamosin taistelussa Perun laivaston monitorin Huascarin valtaus. Alus modernisoitiin Britteinsaarilla Armstrongin telakalla vuosina 1885–1886, jolloin sen aseistukseksi vaihdettiin kuusi kahdeksan tuuman ja neljä neljäntoista naulan BLR-tykkiä sekä kolme kuuden naulan pikatykkiä. Lisäksi keulaan asennettiin kaksi neljäntoista tuuman torpedoputkea. Valparaiso nimettiin vuonna 1890 Blanco Encaladaksi.Gardiner, Robert s. 410 Chilen sisällissodassa alus liittyi laivaston mukana kongressin kannattajiin. Alus upposi tykkivene Almirante Lynchin torpedoimana 23. huhtikuuta 1891, jolloin siitä tuli maailman ensimmäinen torpedoimalla upotettu sotalaiva. == Lähteet == * === Viitteet === ==Aiheesta muualla== *The New York Timesin artikkeli Blanco Encaladan upotuksesta Luokka:Chilen laivaston fregatit Luokka:Earlen valmistamat alukset
Monique Kavelaars

Monique Kavelaars (s. 20. maaliskuuta 1971 London) on kanadalainen entinen miekkailija. Kavelaars valittiin vuonna 1989 Kanadan teinimissiksi ja kilpaili nykyaikaisessa viisiottelussa, jota varten hän harjoitteli miekkailua ennen kuin vaihtoi lopulta pelkkään miekkailemiseen. Hän oli vuonna 1998 voittamassa joukkueiden maailmancupia ja sijoittui Kansainyhteisön kisoissa viidenneksi aseenaan kalpa. Kavelaars sai kalvan joukkuekilpailusta hopeaa Pan-Amerikan kisoista 1999 ja myöhemmin muun muassa voitti maansa mestaruuden 2002. Hän osallistui olympialaisiin kerran, vuonna 2004, jolloin Kanada sijoittui kalvan joukkuekilpailussa neljänneksi ja Kavelaars oli henkilökohtaisen kilpailun 30. Kavelaars on naimisissa entisen jääkiekkoilija Andreas Karlssonin kanssa. == Lähteet == Luokka:Kanadalaiset miekkailijat Luokka:Vuonna 1971 syntyneet Luokka:Elävät henkilöt
Osvaldo Nieves

Osvaldo Nieves Morales (s. 20. maaliskuuta 1980) on puertoricolainen entinen yleisurheilija, joka kilpaili pikajuoksussa. Nieves osallistui Sydneyn olympialaisissa 2000 maansa joukkueessa 4 × 100 metrin viestiin, jossa Puerto Rico putosi jo ensimmäisellä kierroksella. Hän juoksi 100 metrin ennätyksekseen ajan 10,48 sekuntia vuonna 2003, jonka lisäksi hän kilpaili 60 metrillä, jolla hänen ennätyksensä oli 6,91 sekuntia ja 200 metrillä, jolla hän taittoi matkan nopeimmillaan ajassa 21,16. == Lähteet == Luokka:Puertoricolaiset pikajuoksijat Luokka:Vuonna 1980 syntyneet Luokka:Elävät henkilöt
Lauramaija Luoto

Lauramaija Luoto on suomalainen lapsinäyttelijä, joka näyttelee Risto Räppääjän kaveria Nelli Perhosta elokuvassa Risto Räppääjä ja polkupyörävaras. Luoto on kotoisin Porvoosta. Hänet valittiin elokuvaan satojen ehdokkaiden joukosta. == Lähteet == == Aiheesta muualla == * * Uudet Risto Räppääjä ja Nelli Nuudelipää julkistettiin Yle.fi Uutiset 14.5.2009 Luokka:Suomalaiset lapsinäyttelijät Luokka:Suomalaiset elokuvanäyttelijät Luokka:Syntymävuosi puuttuu Luokka:Elävät henkilöt
Song 2

__NOTOC__ Song 2 on brittiläisen Blur-yhtyeen tunnetuin kappale, joka julkaistiin vuonna 1997 albumilta Blur. ”Song 2” saavutti kakkossijan Britannian singlelistalla, kuudennen sijan Australian ARIA Charts -listalla ja kuudennen sijan Yhdysvaltain Billboard Modern Rock Tracks -listalla. == Kappaleet == === Purple 7″ === # # === CD 1 === # # # === CD 2 === # # # == Aiheesta muualla == * Discogs Luokka:Vuoden 1997 kappaleet Luokka:Brittiläiset rockkappaleet